O‘ZBEKISTON RESPUBLIKASI VAZIRLAR MAHKAMASINING “1995 YILDA “MUSTAQILLIK” PUL-BUYuM LOTEREYaSINI ChIQARISh TO‘G‘RISIDA” 1995 YIL 14 APRELDAGI 133-SON QARORIGA QO‘ShIMChALAR VA O‘ZGARTIRIShLAR KIRITISh HAQIDA

“Mustaqillik” pul-buyum lotereyasi bo‘yicha yutuqqa chiqadigan tovarlar assortimentini kengaytirish maqsadida Vazirlar Mahkamasi qaror qiladi:
 1. O‘zbekiston Respublikasi Vazirlar Mahkamasining “1995-yilda “Mustaqillik” pul-buyum lotereyasini chiqarish to‘g‘risida” 1995-yil 14-apreldagi 133-son qaroriga quyidagi o‘zgartirishlar va qo‘shimchalar kiritilsin:
 qarorning 3-bandida “naqd pulga” so‘zlaridan so‘ng “yoki hisob-kitob cheklariga” so‘zlari qo‘shilsin;
 1-ilova 5-bandining ikkinchi xatboshi quyidagi tahrirda bayon etilsin: “Lotereyaning 40 razryadi bo‘yicha tirajda umumiy miqdori 187500000 (bir yuz sakson yetti million besh yuz ming) so‘mlik 2972000 (ikki million to‘qqiz yuz yetmish ikki ming) yutuq, shu jumladan, 158869200 (bir yuz ellik sakkiz million sakkiz yuz oltmish to‘qqiz ming ikki yuz) so‘mlik 108920 (bir yuz sakkiz ming to‘qqiz yuz yigirma) buyum yutuqlari va 28630800 (yigirma sakkiz million olti yuz o‘ttiz ming sakkiz yuz) so‘mlik 2863080 (ikki million sakkiz yuz oltmish uch ming sakson) pul yutuqlari o‘ynaladi”;
 3-ilova* yangi tahrirda bayon qilinsin (ilova qilinadi);
 “Mustaqillik” pul-buyum lotereyasini o‘tkazish shartlari va tartibiga ilova* yangi tahrirda bayon qilinsin (ilova qilinadi).
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari B.S. Hamidov va M.Z. Usmonov zimmasiga yuklansin.